પાલનપુરમાં અનેક પ્રશ્નોને લઈ શહેરી જનો હાડમારી ભોગવી રહ્યા છે. ત્યારે પાલનપુરની લોકમાતા કહેવાતી લડબી નદીનું વહેણ ખુલ્લું કરાવવા પાલનપુરમાં ભાજપ-કોંગ્રેસથી માંડી રાજકીય પક્ષના નેતાઓએ શરૂઆતમાં તો મોટો ઉપાડો લીધો હતો. પરંતુ કોઈ કારણોસર કહેવાતા નેતાઓ પાણીમાં બેસી ગયા છે ત્યારે આ મુદ્દે લડત આપવા વડગામના ધારાસભ્ય જીજ્ઞેશ મેવાણી મેદાનમાં ઉતર્યા છે અને સોમવારે રેલીનું આયોજન કરાયું છે. પાલનપુરમાં લડબી નદી ને લોકો પોતાની લોકમાતા તરીકે ઓળખે છે. આ લોક માતા ચોમાસામાં પોતાનું સ્વરૂપ બતાવે છે ત્યારે અડધું શહેર પાણીમાં ગરકાવ થઇ જાય છે.